На основу члана 40. став 1. тачка 6. Статута општине Чајетина ( ''Службени лист општине Чајетина'' , бр 2/2019 ) , Скупштина општине Чајетина на електронској седници одржаној дана 01. априла 2021.године , донела је

**ОДЛУКУ О ДОПУНИ ОДЛУКЕ О АУТО-ТАКСИ ПРЕВОЗУ**

**Члан 1.**

У Одлуци о ауто- такси превозу ( '' Службени лист општине Чајетина '' , бр 3/2013 ) у члану 32. став 1.мења се и гласи:

**став 1.**

**'' Инспекцијски надзор над применом одредаба ове одлуке врши инспекција за друмски саобраћај и комунална милиција у складу са законом и овом одлуком .**

**У вршењу инспекцијског надзора инспекција за друмски саобраћај , односно комунални милиционар је овлашћен да у складу са законом и овом одлуком нареди извршења утврђених обавеза и предузимања мера и радњи у одређеном року, као и да предузме и друге мере којим је законом овлашћен .**

**Инспекција за друмски саобраћај односно комунални милиционар овлашћен је да изда прекршајни налог када је за прекршај предвиђена новчана казна у фиксном износу , односно поднесе захтев за покретање прекршајног поступка, сходно одредбама ове одлуке.''**

**Члан 2.**

Ова одлука ступиће на снагу осмог дана од дана објављивања у '' Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-33/2021-01 од 01. априла 2021.године**

**ПРЕДСЕДНИК**

**Скупштине општине,**

*Арсен Ђурић*